
				JUSTIZIA ADMINISTRAZIOA

				BILBOKO LEHEN AUZIALDIKO 6 ZENBAKIKO EPAITEGIA

				4740

				EDIKTUA, adostasun gabeko dibortzioari buruzko 871/2018 zenbakiko prozeduraren ondoriozkoa.

				Bilboko Lehen Auzialdiko 6 zenbakiko Epaitegia (Familia).

				Judizioa: 871/2018 adostasun gabeko dibortzioa.

				Gaia: dibortzioa.

				Demandatzailearen prokuradorea: Maitane Crespo Atin.

				 

				Judizio horretan erabaki hau hartu da:

				Nik, Virginia Merino Guijarrok, Bilboko Lehen Auzialdiko 6 zenbakiko Epaitegiko (familia) Justizia Administrazioaren letradua naizen aldetik,

				Honako hau jakinarazten dut: epaitegi honetan, arestian aipatu den adostasun gabeko dibortzioari buruzko 871/2018 prozedura bideratu da, zeinaren autoetan prozedura amaitzeko 385/2019 epaia eman baita 2019-09-20an. Interesdunak eskuragarri du ebazpenaren kopia bulego judizial honetan.

				Ebazpen horren aurka, demandatu auzi-iheslariak apelazio-errekurtsoa aurkez dezake Bizkaiko Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta hurrengo egunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan. Kontuaren zenbakia hauxe da: 4710. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOren 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. apartatuan aipatzen direnak eta doako laguntza juridikorako eskubidea aitortua dutenak.

				Pertsona horren gaur egungo helbidea edo bizilekua ezezaguna denez, Prozedura Zibilaren 1/2000 Legearen 156.4 eta 164. artikuluetan xedatutakoarekin bat etorriz, ediktu hau EHAAn eta bulego judizialaren iragarki-oholean argitaratzen da, epaia jakinarazteko eginbidea gauza dadin.

				Bilbao, 2019ko irailaren 20a.

				JUSTIZIA ADMINISTRAZIOAREN LETRADUA.

